দীর্ঘদিন দিন ধরে শারীরিক কারণে নিজেকে সক্রিয় রাজনীতি থেকে দূরে সরিয়ে নিয়েছেন বুদ্ধদেববাবু। হাঁটাচলাও বারণ। তবে নিয়ম করে আলিমুদ্দিনে যান। শুক্রবার রাজ্য পার্টি অফিসেই অসুস্থ হয়ে পড়েছিলেন তিনি। বুদ্ধদেববাবুর নাক থেকে রক্ত বেরোচ্ছিল। দলের কর্মীরাই চিকিত্সককে খবর দেন। পরে হাজির হন তাঁর ব্যক্তিগত চিকিত্সক। হাসপাতালে ভর্তি করার তোড়জোর চলছিল। তবে বাধা দেন প্রাক্তন মুখ্যমন্ত্রী।